
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 108 


6 Ιουλίου 1994 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

171. Τροποποίηση Οργανισμού της Γενικής Γραμμα¬ 
τείας Τύπου και Πληροφοριών του Υπουργείου 


Προεδρίας της Κυβέρνησης . 1 

172. Αναδιοργάνωση του Ινστιτούτου Οπτικοακουστι- 
κών Μέσων . 2 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 171 
Τροποποίηση Οργανισμού της Γενικής Γραμματείας Τύ¬ 
που και Πληροφοριών του Υπουργείου Προεδρίας της 
Κυβέρνησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παραγρ. 1 του άρθρου 26 του Ν. 1558/85 (ΦΕΚ 
137/Α ) «Κυβέρνηση και κυβερνητικά όργανα», όπως αντι- 
καταστάθηκε με την παρ. 1 του άρθρ. 8 του Ν. 2026/92 
«Ρύθμιση θεμάτων οργάνωσης και προσωπικού της δημό¬ 
σιας διοίκησης» (ΦΕΚ 43/Α'). 

β) Του άρθρου 6 του Ν. 2026/92 «Ρύθμιση θεμάτων ορ¬ 
γάνωσης και προσωπικού της δημόσιας διοίκησης» (ΦΕΚ 
43/Α'), όπως τροποποιήθηκαν και ισχύουν με την παράγρ. 
1 του άρθρ. 30 του Ν. 2190/94 «Σύσταση ανεξάρτητης 
αρχής για την επιλογή προσωπικού και ρύθμιση θεμάτων 
διοίκησης» (ΦΕΚ 28/Α ) και με την παράγρ. 8 του άρθρ. 1 
του Ν. 2173/93 «Ανασυγκρότηση του Εθνικού Συμβου¬ 
λίου Ραδιοτηλεόρασης, ίδρυση της Εθνικής Επιτροπής 
Ηλεκτρονικών Μέσων Επικοινωνίας και άλλες διατάξεις» 
(ΦΕΚ 208/Α ). 

γ) Της παραγρ. 3 εδ. δεύτερο του άρθρ. 27 του Ν. 
1558/1985 (ΦΕΚ 137 Α') «Κυβέρνηση και κυβερνητικά 
όργανα», όπως τροποποιήθηκε με τα άρθρα 6 παρ. 6 - γ' 
και παρ. 2 του Ν. 2026/1992 (ΦΕΚ 43/Α ). 


δ) Του άρθρ. 29 Α του Ν. 1558/85 «Κυβέρνηση και κυ¬ 
βερνητικά όργανα» όπως προστέθηκε με το άρθρ. 27 του 
Ν. 2081/92 «Ρύθμιση του θεσμού των Επιμελητηρίων, 
τροποποίηση των διατάξεων του Ν. 1712/87 για τον εκ¬ 
συγχρονισμό των επαγγελματικών οργανώσεων των εμπό¬ 
ρων, βιοτεχνών και λοιπών επαγγελματιών και άλλες δια¬ 
τάξεις». 

2. Την υπ’ αριθμ. 21563/Ζ/18.10.93 κοινή απόφαση 
του Πρωθυπουργού και του Υπουργού Προεδρίας της Κυ¬ 
βέρνησης «Καθορισμός αρμοδιοτήτων του Υφυπουργού 
Προεδρίας της Κυβέρνησης Ευάγγελου Βενιζέλου» (ΦΕΚ 
827/Β). 

3. Το γεγονός ότι από τις προτεινόμενες διατάξεις προ- 
καλείται δαπάνη σε βάρος του Κρατικού Προϋπολογισμού 
ποσού 126.000.000 δρχ. περίπου ετησίως, η οποία για το 
τρέχον έτος περιορίζεται στο ποσό των δρχ. 42.000.000, 
η δαπάνη αυτή θα καλυφθεί με μεταφορά πίστωσης από 
τον Φ.05-200/Κ.Α. 0842, 0871 στον Φ.05-200/Κ.Α. 
0211 κ.λπ. (απόφαση μεταφοράς πίστωσης 2036599/94 
Υπουργού Οικονομικών). 

4. Το υπ’ αριθμ. 283/1994 πρακτικό επεξεργασίας του 
Συμβουλίου της Επικράτειας, μετά από πρόταση των 
Υπουργών Προεδρίας της Κυβέρνησης και Οικονομικών 
και του Υφυπουργού Προεδρίας της Κυβέρνησης, αποφα¬ 
σίζουμε: 

Αρθρο 1 

Στην περίπτωση δ της παραγράφου 2 του άρθρ. 9 του 
Π.Δ. 258/1993 προστίθεται υποπερίπτωση εε) ως εξής: 
«Η παρακολούθηση των εθνικών, κοινοτικών και διεθνών 
ερευνητικών ή άλλων συναφών προγραμμάτων και η οργά¬ 
νωση και υποστήριξη της συμμετοχής σε αυτά της Γ ενικής 
Γραμματείας Τύπου και Πληροφοριών ή των εποπτευομέ- 
νων από αυτήν νομικών προσώπων». 

Αρθρο 2 

Η παράγρ. 3 του άρθρ. 16 του Π.Δ. 258/1993 αντικαθί¬ 
σταται ως εξής: «Στις έδρες Ελληνικών Διπλωματικών και 
Προξενικών Αρχών ή άλλους τόπους εθνικού ενδιαφέρο¬ 
ντος όπου δεν υπάρχουν συνεστημένα ή λειτουργούντα 
Γ ραφεία Τ ύπου, μπορεί να τοποθετούνται ως Σύμβουλοι ή 

Γραμματείς ή Ακόλουθοι Τύπου υπάλληλοι των Κλάδων 
ΠΕ2 Τύπου ή ΠΕΙ Διοικητικού ή ΠΕ4 Μεταφραστών - 
Διερμηνέων ή δημοσιογράφοι ή ειδικοί επιστήμονες με 
σύμβαση εργασίας Ιδιωτικού Δικαίου που έχουν τα κατάλ¬ 
ληλα προσόντα. 

Μπορούν επίσης να ορίζονται, με υπουργική απόφαση, 
άμισθοι Σύμβουλοι Τύπου ή άμισθοι επί τιμή Σύμβουλοι 
Τύπου». 

Αρθρο 3 

Το άρθρ. 18 του Π.Δ. 258/1993 αντικαθίσταται ως 
εξής: 

«Αρθρο 18 

Σύνθεση προσωπικού των Γραφείων Τύπου Εξωτερικού 

1. Η διάρθρωση των θέσεων προσωπικού των Γ ραφείων 
Τ ύπου Εξωτερικού έχει ως εξής: 

α) Έως πέντε (5) θέσεις των Κλάδων ΠΕ2 Τ ύπου ή ΠΕΙ 
Διοικητικού ή ΠΕ4 Μεταφραστών - Διερμηνέων. 

β) Έως τρεις (3) θέσεις των Κλάδων ΤΕ κατηγορίας ή 
ΔΕ κατηγορίας. 

γ) Έως τρεις (3) θέσεις δημοσιογράφων ή ειδικών επι¬ 
στημόνων με σύμβαση εργασίας Ιδιωτικού Δικαίου. 

2. Η διάρθρωση αυτή δεν συνεπάγεται αύξηση των ορ¬ 
γανικών θέσεων προσωπικού της Γενικής Γραμματείας 
Τύπου και Πληροφοριών. 

3. Κατά την τοποθέτηση του προσωπικού λαμβάνεται 
υπόψη η τάξη του Γραφείου και το δημοσιογραφικό ή 
εθνικό ενδιαφέρον του τόπου εγκατάστασης». 

Αρθρο 4 

1. Τα δύο τελευταία εδάφια της παραγρ. 6 του άρθρ. 19 
του Π.Δ. 258/1993 αντικαθίστανται ως εξής: «Η Επιτροπή 
αποτελείται από τρεις (3) υπαλλήλους των Κλάδων ΠΕΙ 
Διοικητιού ή ΠΕ2 Τύπου ή ΠΕ4 Μεταφραστών - Διερμη¬ 
νέων με βαθμό Α' ή Β' ή δημοσιογράφους ή ειδικούς επι¬ 
στήμονες με σύμβαση εργασίας Ιδιωτικού Δικαίου της 
Γ.Γ.Τ.Π. που γνωρίζουν άριστα την αντίστοιχη ξένη 
γλώσσα». 

2. Στην παράγρ. 7 του άρθρ. 19 του Π.Δ. 258/1993 
προστίθεται εδάφιο ως εξής: «Σε εξαιρετικές περιπτώσεις 
τέτοια τοποθέτηση είναι δυνατή και πριν την παρέλευση 
της διετίας, εάν ο τοποθετούμενος γνωρίζει άρτια τη 
γλώσσα και έχει ειδική εμπειρία του χώρου που καλύπτει 
το αντίστοιχο Γραφείο Τύπου». 

3. Στο εδάφιο α της παραγρ. 8 του άρθρ. 19 του Π.Δ. 
258/1993 μετά τον όρο «Κλάδου ΠΕ2 Τύπου» προστίθε¬ 
ται: «ή ΠΕΙ Διοικητικού ή ΠΕ4 Μεταφραστών - Διερμη¬ 
νέων ή οι δημοσιογράφοι ή ειδικοί επιστήμονες με σύμ¬ 
βαση εργασίας Ιδιωτικού Δικαίου». 

4. Η παράγραφος 9 του άρθρου 19 του Π.Δ. 258/1993 
καταργείται. 

Αρθρο 5 

Το άρθρο 20 του Π.Δ. 258/1993 αντικαθίσταται ως εξής: 


« Αρθρο 20 

Γραφεία Τύπου Εσωτερικού 
Στην έδρα κάθε Περιφέρειας καθώς και στα Υπουργεία 
Μακεδονίας - Θράκης και Αιγαίου συγκροτούνται Γ ραφεία 
Τύπου που λειτουργούν ως αποκεντρωμένες υπηρεσίες 
της Γενικής Γραμματείας Τύπου και Πληροφοριών». 

Αρθρο 6 

Το άρθρο 21 του Π.Δ. 258/1993 αντικαθίσταται ως 
εξής: 

« Αρθρο 21 

Αρμοδιότητα Γραφείων Τύπου Εσωτερικού 

Στην αρμοδιότητα των Γραφείων Τύπου Εσωτερικού 
ανήκουν: 

α) Η συμφώνως προς τις γενικές και ειδικές οδηγίες της 
Κεντρικής Υπηρεσίας διεκπεραίωση κάθε ζητήματος που 
ανάγεται στον κύκλο αρμοδιότητας της Γ ενικής Γ ραμμα- 
τείας Τ ύπου και Πληροφοριών. 

β) Η πληροφόρηση των μέσων ενημέρωσης της περιο¬ 
χής τους για τις κρατικές δραστηριότητες. 

γ) Η δημοσιογραφική κάλυψη γεγονότων και εκδηλώ¬ 
σεων γενικού ενδιαφέροντος για ενημέρωση της Κεντρι¬ 
κής Υπηρεσίας. 

δ) Η ενημέρωση της Κεντρικής Υπηρεσίας για τοπικές 
ειδήσεις και δημοσιεύματα ιδιαίτερης σημασίας. 

ε) Η μέριμνα για την επαφή των Υπουργών Μακεδονίας 
- Θράκης και Αιγαίου ή του οικείου Γ ενικού Γ ραμματέα της 
περιφέρειας αντίστοιχα καθώς και των υπηρεσιών που 
υπάγονται σε αυτούς με τα μέσα ενημέρωσης. 

στ) Η παροχή διευκολύνσεων και πληροφοριών σε Έλ¬ 
ληνες και ξένους δημοσιογράφους». 

Αρθρο 7 

1. Το άρθρ. 22 του Π.Δ. 258/1993 αντικαθίσταται ως 
εξής: 

« Αρθρο 22 

Διάρθρωση Γραφείων Τύπου Εσωτερικού 

Η διάρθρωση των θέσεων προσωπικού των Γ ραφείων 
Τύπου Εσωτερικού έχει ως εξής: 

α) Έως τέσσερις (4) θέσεις του Κλάδου ΠΕΙ Διοικητι¬ 
κού ή ΠΕ2 Τύπου ή ΠΕ4 Μεταφραστών - Διερμηνέων. 

β) Έως τέσσερις (4) θέσεις του Κλάδου ΤΕ Κατηγορίας 
ή ΔΕ Κατηγορίας ή ΥΕ Κατηγορίας. 

γ) Έως τέσσερις (4) θέσεις δημοσιογράφων ή ειδικών 
επιστημόνων με σύμβαση εργασίας Ιδιωτικού Δικαίου». 

2. Οι προβλεπόμενες στα άρθρα 24 και 27 του Π.Δ. 
258/1993 οργανικές θέσεις προσωπικού αυξάνονται κατά 
πέντε (5) θέσεις του κλάδου ΠΕΙ Διοικητικού, κατά δέκα 
(10) θέσεις του κλάδου ΠΕ2 Τύπου και κατά είκοσι (20) 
θέσεις δημοσιογράφων και δέκα (10) ειδικών επιστημό¬ 
νων». 

Αρθρο 8 

Το άρθρο 28 του Π.Δ. 258/1993 αντικαθίσταται ως 
εξής: 

« Αρθρο 28 

Προσόντα πρόσληψης προσωπικού με σύμβαση 
εργασίας Ιδιωτικού Δικαίου 

1. Στις θέσεις των δημοσιογράφων με σύμβαση εργα¬ 
σίας Ιδιωτικού Δικαίου προσλαμβάνονται δημοσιογράφοι, 
οι οποίοι συγκεντρώνουν τις ακόλουθες προϋποθέσεις: 

α. Έχουν πτυχίο ή δίπλωμα Ανώτατου Εκπαιδευτικού 
Ιδρύματος της ημεδαπής ή ισότιμο της αλλοδαπής και 
διετή προϋπηρεσία ως δημοσιογράφοι ή απολυτήριο τίτλο 
δευτεροβάθμιας εκπαίδευσης και πενταετή προϋπηρεσία 
ως δημοσιογράφοι. 

β. Γνωρίζουν άρτια την αγγλική ή τη γαλλική ή τη γλώσσα 
της χώρας στην οποία πρόκειται να τοποθετηθούν ή με τα 
θέματα επικοινωνίας της οποίας πρόκειται να ασχολη¬ 
θούν. 

Η δημοσιογραφική ιδιότητα αποδεικνύεται από τη συμ¬ 
μετοχή σε αναγνωρισμένη στην Ελλάδα δημοσιογραφική 
οργάνωση ή από την προβλεπόμενη στο εδάφιο α προϋ¬ 
πηρεσία σε ημερήσια πολιτική ή οικονομική εφημερίδα και 
περιοδικό ευρείας κυκλοφορίας ή σε ραδιοτηλεοπτικό 
μέσο ή σε Γ ραφεία Τ ύπου του Εξωτερικού ή του Εσωτερι¬ 
κού ή σε άλλη υπηρεσία της Γ ενικής Γ ραμματείας Τύπου 
και Πληροφοριών ή σε υπηρεσίες Τ ύπου διεθνούς οργανι¬ 
σμού. 

2. Στις θέσεις των ειδικών επιστημόνων προσλαμβάνο¬ 
νται επιστήμονες που πληρούν τις ακόλουθες προϋποθέ¬ 
σεις: 

α. Έχουν πτυχίο ή δίπλωμα Ανώτατου Εκπαιδευτικού 
Ιδρύματος της ημεδαπής ή ισότιμο της αλλοδαπής και επι¬ 
στημονική εξειδίκευση ή εμπειρία σε θέματα που ανάγο¬ 
νται στις αρμοδιότητες της Γενικής Γραμματείας Τύπου 
και Πληροφοριών και ιδίως στα αντικείμενα των διευθύν¬ 
σεων Υπηρεσιών Εξωτερικού και Δημοσίων Σχέσεων. 

β. Γ νωρίζουν άρτια την αγγλική ή τη γαλλική ή τη γλώσσα 
της χώρας στην οποία πρόκειται να τοποθετηθούν ή με τα 
θέματα επικοινωνίας της οποίας πρόκειται να ασχολη¬ 
θούν. 

Άρθρο 9 

Στην παράγρ. 3 του άρθρου 30 του Π.Δ. 258/1993 προ¬ 
στίθεται: 

«ή δημοσιογράφοι ή ειδικοί επιστήμονες με σύμβαση 
εργασίας Ιδιωτικού Δικαίου που έχουν τα κατάλληλα προ¬ 
σόντα». 

2. Η παράγρ. 6 του άρθρου 30 του Π.Δ. 258/1993 αντι¬ 
καθίσταται ως εξής: 

«6. Στα Γραφεία Τύπου Εξωτερικού προΐοτανται υπάλ¬ 
ληλοι του κλάδου ΠΕ2 Τύπου ή ΠΕΙ Διοικητικού ή ΠΕ4 
Μεταφραστών - Διερμηνέων ή δημοσιογράφοι ή ειδικοί 
επιστήμονες με σύμβαση εργασίας Ιδιωτικού Δικαίου που 
έχουν τα κατάλληλα προσόντα». 

3. Η παράγρ. 7 του άρθρ. 30 του Π.Δ. 258/1993 αντικα¬ 
θίσταται ως εξής: «7. Στα Γραφεία Τύπου Εσωτερικού 
προΐοτανται υπάλληλοι του Κλάδου ΠΕΙ Διοικητικού ή 
ΠΕ2 Τύπου ή ΠΕ4 Μεταφραστών - Διερμηνέων με βαθμό 


Α' ή Β' ή δημοσιογράφοι ή ειδικοί επιστήμονες με σύμβαση 
εργασίας Ιδιωτικού Δικαίου που έχουν τα κατάλληλα προ¬ 
σόντα». 

Άρθρο 10 
Τελική Διάταξη 

Κάθε γενική ή ειδική διάταξη που αντίκειται στις ρυθμί¬ 
σεις του παρόντος διατάγματος καταργείται. 

Στον Υφυπουργό Προεδρίας της Κυβέρνησης αναθέ¬ 
τουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 5 Ιουλίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΝΑΣΤ. ΠΕΠΟΝΗΙ ΕΥΑΓ. ΒΕΝΙΖΕΛΟΣ 

ΟΙΚΟΝΟΜΙΚΟΝ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-+- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 172 
Αναδιοργάνωση του Ινστιτούτου Οπτικοακουστικών Μέ¬ 
σων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη της παραγράφου 7 του άρθρου 1 του Ν. 
2173/1993 «Ανασυγκρότηση του Εθνικού Συμβουλίου 
Ραδιοτηλεόρασης κ.λπ.» (ΦΕΚ 208Α ). 

2. Τη διάταξη του άρθρου 29Α του Ν. 1558/85 «Κυβέρ¬ 
νηση και κυβερνητικά όργανα», όπως προστέθηκε με το 
άρθρ. 27 του Ν. 2081/1992 «Ρύθμιση του θεσμού των 
Επιμελητηρίων, τροποποίηση των διατάξεων του Ν. 
1712/87 για τον εκσυγχρονισμό των επαγγελματικών ορ¬ 
γανώσεων των εμπόρων, βιοτεχνών και λοιπών επαγγελ- 
ματιών και άλλες διατάξεις». 

3. Την αριθ. 21563/Ζ/18.10.1993 κοινή απόφαση του 
Πρωθυπουργού και του Υπουργού Προεδρίας της Κυβέρ¬ 
νησης «Καθορισμός αρμοδιοτήτων του Υφυπουργού Προ¬ 
εδρίας της Κυβέρνησης Ευάγγελου Βενιζέλου» (ΦΕΚ 827 
Β’). 

4. Το γεγονός ότι από τις διατάξεις του παρόντος Προε¬ 
δρικού Διατάγματος δεν προκαλείται δαπάνη σε βάρος 
του Κρατικού Προϋπολογισμού για το οικονομικό έτος 
1994. Για το οικονομικό έτος 1995 δημιουργείται δαπάνη 
ύψους 48.000.000, η οποία καλύπτεται από την οικεία πί¬ 
στωση στον προϋπολογισμό της Γενικής Γ ραμματείας Τύ¬ 
που και Πληροφοριών. Γ ια τα επόμενα έτη η δαπάνη θα 
ανέλθει σε ανάλογο ύψος μη δυνάμενη να προσδιορισθεί 
επακριβώς. 

5. Το 287/1994 Πρακτικό Επεξεργασίας του Συμβου¬ 
λίου της Επικράτειας με πρόταση του Υφυπουργού Προε¬ 
δρίας της Κυβέρνησης, αποφασίζουμε: 

Αρθρο 1 

Νομική Μορφή - Έδρα 

1. Το προβλεπόμενο στο άρθρο 11 του Ν. 1730/1987 
Ινστιτούτο Οπτικοακουστικών Μέσων (Ι.Ο.Μ.) μετατρέπε- 
ται σε Νομικό Πρόσωπο Ιδιωτικού Δικαίου. 

Το 1.0.Μ. λειτουργεί με την εποπτεία της Γενικής Γραμ- 
ματείας Τύπου και Πληροφοριών του Υπουργείου Προε¬ 
δρίας της Κυβέρνησης και υπάγεται απευθείας στον 
Υπουργό. 

2. Έδρα του 1.0.Μ. είναι η Αθήνα. Παράρτημα του Ι.Ο.μ. 
λειτουργεί στη Θεσσαλονίκη. 

Αρθρο 2 

Σκοποί του Ι.Ο.Μ. 

1. Σκοποί του Ι.Ο.Μ. είναι: 

α. Η παρακολούθηση, μελέτη και έρευνα των εξελίξεων 
στο χώρο των οπτικοακουστικών μέσων σε θεσμικό, κοι¬ 
νωνικό, πολιτικό και τεχνικό επίπεδο. 

β. Η επιμόρφωση στελεχών δημόσιων και ιδιωτικών 
οπτικοακουστικών μέσων ή άλλων συναφών οργανι¬ 
σμών. 

γ. Η δημιουργία εθνικού οπτικοακουστικού αρχείου και 
η οργάνωση βιβλιοθήκης θεμάτων επικοινωνίας. 

δ. Η υποστήριξη της λειτουργίας της Γ ενικής Γ ραμμα- 
τείας Τύπου και Πληροφοριών (ΓΓΤΠ), του Εθνικού Συμ¬ 
βουλίου Ραδιοτηλεόρασης (Ε.Σ.Ρ.) και της Εθνικής Επι¬ 
τροπής Ηλεκτρονικών Μέσων Επικοινωνίας (Ε.Ε.- 
Η.Μ.Ε.). 

ε. Η υποστήριξη και εποπτεία των δραστηριοτήτων του 
Ευρωπαϊκού Κέντρου Παιδικής Τηλεόρασης ή άλλων πα¬ 
ρόμοιων οργανισμών οι δραστηριότητες των οποίων σχετί¬ 
ζονται με τους σκοπούς του Ινστιτούτου. 

στ. Ο εθνικός συντονισμός, η υποστήριξη και αξιοποί¬ 
ηση των ευρωπαϊκών διαδικασιών και προγραμμάτων ενί¬ 
σχυσης της οπτικοακουστικής βιομηχανίας. 

2. Οι δραστηριότητες που αναπτύσσει το Ι.Ο.Μ. για την 
υλοποίηση των σκοπών του είναι ιδίως: 

α. Ο σχεδιασμός, η ανάπτυξη και η εφαρμογή ερευνητι¬ 
κών προγραμμάτων για θέματα οπτικοακουστικής νομο¬ 
θεσίας, πολιτικής και τεχνολογίας, καθώς και για άλλα συ¬ 
ναφή θέματα. 

β. Ο σχεδιασμός, η ανάπτυξη και η εφαρμογή εκπαιδευ¬ 
τικών προγραμμάτων για την επιμόρφωση στελεχών του 
χώρου των οπτικοακουστικών μέσων. 

γ. Η οργάνωση, τήρηση και εκμετάλλευση οπτικοακου- 
στικού αρχείου. 

δ. Η οργάνωση, λειτουργία και αξιοποίηση βιβλιοθήκης, 
καθώς και σχετικής τράπεζας δεδομένων. 

ε. Η έκδοση εγχειριδίων, βιβλίων, μελετών και ενημερω¬ 
τικών δελτίων που θα συμβάλλουν στην προαγωγή της 
έρευνας καθώς και στην επιμόρφωση και την πληροφό¬ 
ρηση στον τομέα των οπτικοακουστικών μέσων. 

στ. Η οργάνωση συνεδρίων, συμποσίων, εκθέσεων, δια¬ 


λέξεων και άλλων σχετικών εκδηλώσεων. 

ζ. Η παραγωγή οπτικοακουστικού υλικού στα πλαίσια 
των σκοπών και δραστηριοτήτων του Ι.Ο.Μ. 4 

3. Τις δραστηριότητές του το Ινστιτούτο μπορεί να τις 
αναπτύσσει σε συνεργασία με ευρωπαϊκούς και διεθνείς 
οργανισμούς και με δημόσιους και ιδιωτικούς φορείς στην 
Ελλάδα και στο εξωτερικό και ιδίως με την ΕΡΤ-ΑΕ, με 
τους οποίους μπορεί να συνάπτει σχετικές συμβάσεις. Εί¬ 
ναι δυνατή η συμμετοχή του Ι.Ο.Μ. σε αστική εταιρεία μη 
κερδοσκοπική, με παρεμφερείς δραστηριότητες. 

Αρθρο 3 

Διοικητικό Συμβούλιο του Ι.Ο.Μ. 

1. Το Ι.Ο.Μ. διοικείται από πενταμελές Διοικητικό Συμ¬ 
βούλιο που ορίζεται με απόφαση του Υπουργού Προε¬ 
δρίας της Κυβέρνησης και αποτελείται από: 

α. Τον Πρόεδρό του, πρόσωπο με ειδικές γνώσεις και 
εμπειρία στο χώρο των ΜΜΕ, που είναι ταυτόχρονα και 
Διευθυντής του Ι.Ο.Μ. 

β. Δύο πρόσωπα που μπορούν λόγω των ειδικών γνώ¬ 
σεων και της πείρας τους να συμβάλλουν στην εκπλήρωση 
των σκοπών του Ι.Ο.Μ. 

γ. Ένα μέλος που υποδεικνύεται με τον αναπληρωτή 
του από την Εθνική Επιτροπή Ηλεκτρονικών Μέσων Επι¬ 
κοινωνίας. 

δ. Ένα μέλος εκπρόσωπο των εργαζομένων που εκλέ¬ 
γεται με τον αναπληρωτή του με άμεση, καθολική, μυστική 
ψηφοφορία από τους εργαζόμενους στο Ι.Ο.Μ. 

Η ιδιότητα μέλους του Δ.Σ. του Ινστιτούτου είναι ασυμ¬ 
βίβαστη με την ιδιότητα του υπαλλήλου (με την επιφύλαξη 
της περίπτωσης δ) και προμηθευτή ή αντισυμβαλλόμενου 
με σύμβαση έργου με το Ι.Ο.Μ. ή οποιοσδήποτε άλλης 
κερδοσκοπικής επιχείρησης που αναπτύσσει δραστηριό¬ 
τητα στο χώρο της ραδιοφωνίας ή της τηλεόρασης. 

2. Τα υπό στοιχεία α, β της πρώτης παραγράφου αυτού 
του άρθρου μέλη του Διοικητικού Συμβουλίου ορίζονται με 
τους αναπληρωτές τους με απόφαση του Υπουργού Προ¬ 
εδρίας της Κυβέρνησης. 

3. Το Διοικητικό Συμβούλιο συγκροτείται νόμιμα εφό¬ 
σον έχουν ορισθεί ή υπάρχουν τρία τουλάχιστον μέλη του. 

4. Η διάρκεια της θητείας του Διοικητικού Συμβουλίου 
είναι τριετής. Η θητεία των μελών που ορίζονται για την 
πλήρωση κενής θέσης λήγει με τη λήξη της θητείας του 
Διοικητικού Συμβουλίου. 

5. Το Διοικητικό Συμβούλιο συνεδριάζει τακτικά μία 
φορά το μήνα και λειτουργεί με βάση τον εσωτερικό κανο¬ 
νισμό λειτουργίας του. Το Διοικητικό Συμβούλιο βρίσκεται 
σε απαρτία όταν είναι παρόντα τρία (3) τουλάχιστον μέλη 
του και αποφασίζει με την απόλυτη πλειοψηφία των παρό¬ 
ντων μελών. 

Σε περίπτωση ισοψηφίας επικρατεί η ψήφος του Προέ¬ 
δρου. Στις συνεδριάσεις του Διοικητικού Συμβουλίου πα- 
ρίστανται χωρίς δικαίωμα ψήφου οι Προϊστάμενοι των 
Τμημάτων του Ι.Ο.Μ. 

6. Με απόφαση του Υπουργού Προεδρίας ορίζονται οι 
αποδοχές του Προέδρου του Δ.Σ. και Διευθυντή του 

Ι.Ο.Μ., καθώς και η αποζημίωση για συμμετοχή στις συνε¬ 
δριάσεις του Δ.Σ. και τα έξοδα παράστασης του Προέδρου 
και των μελών του Δ.Σ. 

Αρθρο 4 

Αρμοδιότητες του Διοικητικού Συμβουλίου 

1. Το Διοικητικό Συμβούλιο του 1.0.Μ. είναι αρμόδιο και 
αποφασίζει για κάθε θέμα που αφορά τη διοίκηση, τη δια¬ 
χείριση και γενικά την επιδίωξη των σκοπών του 1.0.Μ. 

2. Το Διοικητικό Συμβούλιο έχει τις ακόλουθες αρμοδιό¬ 
τητες: 

α. Διαμορφώνει τις βασικές αρχές που διέπουν το πρό¬ 
γραμμα δράσης και τη διοικητική και οικονομική πολιτική 
του 1.0.Μ. Ειδικότερα διαμορφώνει τις βασικές αρχές των 
ερευνητικών και εκπαιδευτικών προγραμμάτων και άλλων 
δραστηριοτήτων του Ινστιτούτου και εγκρίνει τα αντί¬ 
στοιχα προγράμματα που καταρτίζουν τα αρμόδια τμή¬ 
ματα του 1.0.Μ., καθώς και τους όρους συμμετοχής του 
σε παρόμοια προγράμματα άλλων φορέων. 

Ασκεί την εποπτεία της εφαρμογής των βασικών αρχών 
και των προγραμμάτων του Ινστιτούτου. 

β. Καταρτίζει το πρόγραμμα ανάπτυξης και επέκτασης 
των δραστηριοτήτων του 1.0.Μ. (δημιουργία παραρτημά¬ 
των κ.ο.κ.) και σχεδιάζει τη διάθεση του τεχνικού εξοπλι¬ 
σμού σε όλους τους τομείς δραστηριότητας του Ι.Ο.Μ. 

γ. Διαμορφώνει τον προϋπολογισμό του Ι.Ο.Μ. και κα¬ 
ταρτίζει τον ισολογισμό και απολογισμό, τους οποίους 
υποβάλλει για έγκριση στον Υπουργό Προεδρίας της Κυ¬ 
βέρνησης. 

δ. Καθορίζει τους όρους συνεργασίας με τους χορη¬ 
γούς. 

ε. Καθορίζει τους όρους συνεργασίας με τους εθνικούς 
και διεθνείς οργανισμούς του χώρου των οπτικοακουστι- 
κών μέσων και γενικά με κάθε φυσικό ή νομικό πρόσωπο 
με παρεμφερή δραστηριότητα. 

στ. Εισηγείται για όλα τα θέματα που αφορούν το Ι.Ο.Μ. 
στα αρμόδια όργανα της ΓΓΤΠ και στον Υπουργό Προε¬ 
δρίας της Κυβέρνησης. 

ζ. Καταρτίζει τους κανονισμούς λειτουργίας του Ι.Ο.Μ. 
(οικονομικής διαχείρισης, διοικητικής λειτουργίας, κανο¬ 
νισμό προσωπικού). 

η. Αποφασίζει για το διορισμό των προϊσταμένων των 
τμημάτων καθώς και για τη σύναψη συμβάσεων έργου για 
τη στελέχωση του Τμήματος Έρευνας και του Τμήματος 
Υποστήριξης με ερευνητικό προσωπικό. 

3. Το Διοικητικό Συμβούλιο μπορεί με απόφασή του να 
μεταβιβάζει ορισμένες από τις αρμοδιότητές του στον 
Πρόεδρό του ή σε μέλη του. 

Αρθρο 5 

Πρόεδρος του Διοικητικού Συμβουλίου - 
Διευθυντής 

1. Ο Πρόεδρος του Διοικητικού Συμβουλίου εκπροσω¬ 
πεί δικαστικώς και εξωδίκως το Ι.Ο.Μ. τόσο στην Ελλάδα 
όσο και στο εξωτερικό. 

2. Ο Πρόεδρος του Διοικητικού Συμβουλίου το συγκαλεί 
εκτάκτως όποτε το κρίνει αναγκαίο, υποχρεωτικά δε εφό¬ 


σον το ζητήσουν δύο (2) τουλάχιστον μέλη του, καταρτίζει 
την ημερήσια διάταξη και υπογράφει τα πρακτικά. 

3.0 Πρόεδρος του Δ.Σ. αλληλογραφεί με τα όργανα της 
ΓΓΤΠ, τις αρχές και κάθε φυσικό ή νομικό πρόσωπο και 
ενημερώνει την ΓΓΤΠ και τον Υπουργό Προεδρίας σχετικά 
με τη λειτουργία και τις δραστηριότητες του Ι.Ο.Μ. 

4. Ο Πρόεδρος του Δ.Σ. εποπτεύει την εκτέλεση των 
αποφάσεων του Διοικητικού Συμβουλίου, την εύρυθμη 
λειτουργία των τμημάτων του Ι.Ο.Μ. και μεριμνά για το συ¬ 
ντονισμό του έργου τους. 

Προΐσταται απευθείας του Τμήματος Διοίκησης- 
Διαχείρισης του Ι.Ο.Μ. και αποφασίζει για όλα τα ζητήματα 
Διοίκησης και Διαχείρισης του Ινστιστούτου εκτός από 
εκείνα που έχουν ανατεθεί σε άλλο όργανο. 

Προτείνει στο Διοικητικό Συμβούλιο τους Προϊσταμέ¬ 
νους των Τμημάτων του Ι.Ο.Μ., που ορίζονται με απόφαση 
του τελευταίου. 

5. Ο Πρόεδρος του Δ.Σ. αναπληρώνεται γενικά στις αρ¬ 
μοδιότητές του από μέλος του Δ.Σ. που ορίζεται με σχε¬ 
τική απόφαση αυτού του τελευταίου και κατά περίπτωση 
από άλλο μέλος του Διοικητικού Συμβουλίου. 

Αρθρο 6 

Διάρθρωση του Ι.Ο.Μ. 

Το Ι.Ο.Μ. διαρθρώνεται ως εξής: 

1. Τμήμα Διοίκησης - Διαχείρισης. 

2. Τμήμα Έρευνας και Εκπαίδευσης. 

3. Τμήμα Υποστήριξης και Τεχνολογικών Εφαρμογών. 

Αρθρο 7 

Τμήμα Διοίκησης - Διαχείρισης 

1. Το Τμήμα Διοίκησης - Διαχείρισης επικουρεί τον 
Πρόεδρο - Διευθυντή και το Διοικητικό Συμβούλιο στην 
άσκηση των αρμοδιοτήτων τους που σχετίζονται με ζητή¬ 
ματα διοίκησης και διαχείρισης του Ινστιτούτου. 

Ειδικότερα: 

α. Χειρίζεται όλα τα θέματα που αφορούν την υπηρε¬ 
σιακή κατάσταση του προσωπικού που απασχολεί το 
Ι.Ο.Μ. και μεριμνά για όλα τα ζητήματα που σχετίζονται με 
την εκκαθάριση και πληρωμή αποδοχών και κάθε είδους 
αμοιβών του προσωπικού (καταβολή αποζημίωσης για με¬ 
τακινήσεις εκτός έδρας κ.ο.κ.). 

β. Συντάσσει τον προϋπολογισμό και ισολογισμό - απο¬ 
λογισμό, οι οποίοι υποβάλλονται για οριστική διαμόρφωση 
στο Διοικητικό Συμβούλιο. 

γ. Μεριμνά για την οικονομική διαχείριση των προγραμ¬ 
μάτων δράσης και ανάπτυξης του Ι.Ο.Μ. 

δ. Φροντίζει για την προμήθεια και διαχείριση του ανα¬ 
γκαίου υλικού για τις υπηρεσίες του Ι.Ο.Μ. 

ε. Οργανώνει και έχει την ευθύνη για την γραμματειακή 
υποστήριξη του Ι.Ο.Μ., εξασφαλίζει τη γραμματειακή εξυ¬ 
πηρέτηση του Προέδρου - Διευθυντή και του Δ.Σ. και 
διεκπεραιώνει την αλληλογραφία του Ι.Ο.Μ. 

στ. Μεριμνά για τη φύλαξη και καθαριότητα των χώρων 
του Ι.Ο.Μ. 

2. Το Τ μήμα Διοίκησης - Διαχείρισης του Ι.Ο.Μ. έχει την 
ευθύνη για την προβολή του έργου του Ινστιτούτου. Ειδι- 

κότερα μεριμνά: 

α. Για την ανάπτυξη σχέσεων με φορείς με παρεμφε¬ 
ρείς δραστηριότητες με το Ι.Ο.Μ., με πνευματικά κέντρα, 
ιδρύματα στον ελληνικό, ευρωπαϊκό και διεθνή χώρο. 

β. Για τη διοργάνωση συνεδρίων, ημερίδων, εκθέσεων 
και άλλων εκδηλώσεων με στόχο την προώθηση των σκο¬ 
πών και την προβολή των δραστηριοτήτων του 1.0.Μ. 

γ. Γ ια την ενημέρωση του Προέδρου και του ερευνητι¬ 
κού προσωπικού σχετικά με τα δημοσιεύματα που αφο¬ 
ρούν το Ινστιτούτο και το αντικείμενό του καθώς και για 
την τήρηση σχετικού αρχείου. 

Αρθρο 8 

Τμήμα Έρευνας και Εκπαίδευσης 

Το Τμήμα Έρευνας και Εκπαίδευσης έχει τις ακόλου¬ 
θες αρμοδιότητες: 

α. Σχεδιάζει και κατευθύνει τα ερευνητικά προγράμ¬ 
ματα και μεριμνά για την υλοποίησή τους. 

β. Καταρτίζει και εποπτεύει την οργάνωση εκπαιδευτι¬ 
κών και επιμορφωτικών προγραμμάτων. 

γ. Προετοιμάζει και υποβάλλει σχετικά προγράμματα 
στην Ευρωπαϊκή Ένωση και σε διεθνείς οργανισμούς. 

δ. Υποβάλλει προτάσεις για τη συγγραφή ή την ανάθεση 
συγγραφής σε ειδικούς επιστήμονες εγχειριδίων και μελε¬ 
τών, καθώς και για την έκδοση βιβλίων, ενημερωτικών 
εντύπων στα πλαίσια προώθησης των σκοπών του 1.0.Μ. 

ε. Μεριμνά για τη συνεργασία με πνευματικά ιδρύματα, 
εκπαιδευτικά και ερευνητικά κέντρα της χώρας και του 
εξωτερικού με σκοπό το σχεδίασμά και την ανάπτυξη κοι¬ 
νών προγραμμάτων. 

στ. Συνεργάζεται με το Τμήμα Υποστήριξης και Τεχνο¬ 
λογικών Εφαρμογών για τον εμπλουτισμό του υλικού της 
βιβλιοθήκης. 

Αρθρο 9 

Τμήμα Υποστήριξης και Τεχνολογικών Εφαρμογών 

Το Τμήμα Υποστήριξης και Τεχνολογικών Εφαρμογών 
είναι αρμόδιο: 

1. Για την οργάνωση, τήρηση και αξιοποίηση εθνικού 
οπτικοακουστικού αρχείου και πρότυπης οπτικοακουστι- 
κής βιβλιοθήκης. 

Στα πλαίσια αυτής της δραστηριότητάς του το Ινστι¬ 
τούτο συμπράττει στην οργάνωση και συντήρηση του κινη¬ 
ματογραφικού και φωτογραφικού αρχείου της Γενικής 
Γραμματείας Τύπου και Πληροφοριών σε συνεργασία με 
τις αρμόδιες υπηρεσίες της και έχει την κατά προτεραιό¬ 
τητα χρήση του. Ειδικότερα το Τμήμα Υποστήριξης και Τε- 
χνολογικών Εφαρμογών: 

α. Προτείνει τη σύναψη συμβάσεων με νομικά ή φυσικά 
πρόσωπα του ιδιωτικού ή δημοσίου δικαίου για την χρήση, 
συντήρηση των οπτικοακουστικών αρχείων τους, 
β. Επιμελείται τις εκδόσεις του 1.0.Μ. 
γ. Μεριμνά για την ανάπτυξη ηλεκτρονικών βάσεων δε¬ 
δομένων για την υποστήριξη και αξιοποίηση και αξιοποί¬ 
ηση των δραστηριοτήτων του. 

2. Γ ια την παραγωγή κάθε τύπου οπτικοακουστικού υλι¬ 
κού στα πλαίσια των δραστηριοτήτων του 1.0.Μ., καθώς 


και παραγωγή πειραματικών εκπομπών όπου δοκιμάζονται 
νέες μορφές προγραμμάτων, νέες τεχνικές και μέθοδοι 
τεχνολογίας για το ραδιόφωνο και την τηλεόραση. 

3. Γ ια την τεχνική υποστήριξη των δραστηριοτήτων του 
1.0.Μ. καθώς και τον σχεδίασμά, τη συντήρηση και τη λει¬ 
τουργικότητα των τεχνικών εγκαταστάσεών τυο. 

Αρθρο 10 

Παράρτημα Θεσσαλονίκης 

Το παράρτημα Θεσσαλονίκης στελεχώνεται με το απο¬ 
λύτως αναγκαίο διοικητικό και ερευνητικό προσωπικό κα¬ 
θώς και με πρόσωπα που αναλαμβάνουν την εκτέλεση συ¬ 
γκεκριμένου έργου σύμφωνα με την παράγραφο 8 του άρ¬ 
θρου 12 του παρόντος. Ειδικότερα, όσον αφορά το τα¬ 
κτικό προσωπικό, προσλαμβάνονται πρόσωπα για την κά¬ 
λυψη έως δύο θέσεων Διοικητικού προσωπικού και έως 
τριών θέσεων Ερευνητικού προσωπικού. Το παράρτημα 
Θεσσαλονίκης λειτουργεί σε συνεργασία με το Κέντρο 
Διεθνούς και Ευρωπαϊκού Οικονομικού Δικαίου, την 
ΕΡΤ3, την ΗΕ1.1.ΕΧΡ0-ΔΕΘ Α.Ε., το Ευρωπαϊκό Κέντρο 
Παιδικής Τηλεόρασης και άλλους οργανισμούς που 
εδρεύουν στη Θεσσαλονίκη. Οι λεπτομέρειες καθορίζο¬ 
νται με απόφαση του Διοικητικού Συμβουλίου. 

Αρθρο 11 
Πόροι του Ι.Ο.Μ. 

1. Στον ετήσιο προϋπολογισμό της Γενικής Γραμμα¬ 
τείας Τ ύπου και Πληροφοριών του Υπουργείου Προεδρίας 
της Κυβέρνησης εγγράφεται χωριστή πίστωση για το Ιν¬ 
στιτούτο προκειμένου να καλυφθούν οι λειτουργικές δα¬ 
πάνες του και ο τεχνολογικός εξοπλισμός του, με δυνατό¬ 
τητες ευχερούς ανανέωσής του. Μέχρι 31.12.1994 οι δα¬ 
πάνες λειτουργίας του Ι.Ο.Μ. βαρύνουν τον προϋπολογι¬ 
σμό της ΕΡΤ-ΑΕ. 

2. Αλλοι πόροι του Ι.Ο.Μ. είναι: 

α. Έσοδα από ερευνητικά προγράμματα, κοινοτικές και 
διεθνείς συνεργασίες. 

β. Επιχορηγήσεις από νομικά πρόσωπα δημοσίου δι¬ 
καίου ή νομικά πρόσωπα ιδιωτικού δικαίου του ευρύτερου 
δημόσιου τομέα ή ιδιώτες φυσικά ή νομικά πρόσωπα ή διε¬ 
θνείς οργανισμούς. 

γ. Έσοδα από παροχή υπηρεσιών και εκμετάλλευση πα- 
ραγόμενων προϊόντων του Ι.Ο.Μ. 

δ. Έσοδα από την εκμετάλλευση του Αρχείου του 
Ι.Ο.Μ. 

ε. Έσοδα από κάθε άλλη νόμιμη πηγή. 

Αρθρο 12 

Προσωπικό του Ι.Ο.Μ. 

1. Το προσωπικό του Ινστιτούτου προσλαμβάνεται με 
σχέση εργασίας ιδιωτικού δικαίου και υπάγεται στις διατά¬ 
ξεις του Κανονισμού Προσωπικού που καταρτίζεται από το 
Διοικητικό Συμβούλιο. 

2. Γ ια την εύρυθμη λειτουργία του Ι.Ο.Μ. προβλέπονται 
15 θέσεις προσωπικού. 

3. Το τακτικό προσωπικό του Ι.Ο.Μ. περιλαμβάνει: 

α. Ερευνητικό προσωπικό που αριθμεί 9 μέλη. Γ ια την 

ανάπτυξη των σκοπών και δραστηριοτήτων του Ι.Ο.Μ. οι 
απαραίτητες ειδικότητες των επιστημόνων που στελεχώ¬ 
νουν το ερευνητικό προσωπικό του Ι.Ο.Μ. είναι κυρίως οι 
ακόλουθες: νομικοί, πολιτικοί επιστήμονες, επικοινωνιο- 
λόγοι, κοινωνιολόγοι, βιβλιοθηκονόμοι, επιστήμονες υπο¬ 
λογιστών, δημιουργοί οπτικοακουστικού έργου. 

β. Διοικητικό προσωπικό που αριθμεί 6 μέλη. 

4. Τα απαραίτητα προσόντα των επιστημόνων που στε¬ 
λεχώνουν το ερευνητικό προσωπικό του Ι.Ο.Μ. είναι: 

α. Για τις θέσεις των προϊσταμένων των Τμημάτων του 
Ι.Ο.Μ. οι υποψήφιοι πρέπει να είναι απόφοιτοι ανωτάτων 
σχολών, με ειδικές γνώσεις ή εμπειρία ως προς το αντικεί¬ 
μενό τους. Ειδικότερα θα πρέπει να είναι κάτοχοι μετα¬ 
πτυχιακού τίτλου στο χώρο των μέσων επικοινωνίας ή να 
έχουν τουλάχιστον 5 χρόνια επαγγελματική πείρα στο 
χώρο των ΜΜΕ, ή ανάλογη προϋπηρεσία στη δημοσιογρα¬ 
φία, την έρευνα, ή την διδασκαλία των επιστημών πληρο¬ 
φόρησης και επικοινωνίας. 

β. Στο ερευνητικό προσωπικό εντάσσονται απόφοιτοι 
ανωτάτων σχολών με μεταπτυχιακές σπουδές σχετικές με 
το αντικείμενο του Ινστιτούτου, οι οποίοι στελεχώνουν 
τους τομείς έρευνας, επιμόρφωσης και οπτικοακουστικής 
παραγωγής. 

5. Τα προσόντα για την στελέχωση του διοικητικού προ¬ 
σωπικού είναι τα εξής: 

α. Για τις τρεις θέσεις του Διοικητικού Προσωπικού 
προσλαμβάνονται πρόσωπα με προσόντα ανάλογα με 
αυτά που απαιτούνται για την κάλυψη θέσεων του κλάδου 
ΠΕΙ Διοικητικού ή ΠΕ4 Τύπου της Γενικής Γραμματείας 
Τύπου και Πληροφοριών του Υπουργείου Προεδρίας της 
Κυβέρνησης. 

β. Γ ια τις υπόλοιπες τρεις θέσεις πρόσωπα με προσόντα 
ανάλογα με αυτά που απαιτούνται για την κάλυψη θέσεων 
των κλάδων ΔΕ ή ΤΕ της ΓΓΤΠ του Υπουργείου Προεδρίας 
της Κυβέρνησης. 

6. Το ερευνητικό προσωπικό επιλέγεται και προσλαμ¬ 
βάνεται μετά από προκήρυξη της αντίστοιχης θέσης στην 
οποία καθορίζονται τα ειδικότερα προσόντα ανάλογα με 
τις ανάγκες του Ι.Ο.Μ., με απόφαση του Δ.Σ. ύστερα από 


πρόταση του Προέδρου του Διοικητικού Συμβουλίου - 
Διευθυντή του Ι.Ο.Μ. Ο Πρόεδρος - Διευθυντής μπορεί να 
επικουρείται στη διαμόρφωση της πρότασής του από 
3μελή επιτροπή ειδικών που συγκροτείται με απόφαση 
του Δ.Σ. και υποβάλλει σχετική εισήγηση. 

7. Είναι δυνατή η απόσπαση προσωπικού από τηυ ΓΓΤΠ, 
την ΕΡΤ-ΑΕ ή άλλες υπηρεσίες ή νομικά πρόσωπα του ευ¬ 
ρύτερου δημόσιου τομέα για την κάλυψη των προβλεπό- 
μενων από τις παραπάνω διατάξεις θέσεων ή και εκτός 
οργανικών θέσεων. 

8. Είναι δυνατή η σύναψη συμβάσεων έργου με ειδικούς 
επιστήμονες ή τεχνικούς ή άλλα πρόσωπα που διαθέτουν 
επαρκή γνώση ή εμπειρία για την διεξαγωγή ερευνητικών 
προγραμμάτων ή την εκτέλεση άλλου έργου που εντάσσε¬ 
ται στους σκοπούς του Ινστιτούτου, με απόφαση του Διοι¬ 
κητικού Συμβουλίου του Ι.Ο.Μ. 

Αρθρο 13 

Το Προσωπικό της ΕΡΤ-ΑΕ που υπηρετεί στο Ι.Ο.Μ. θε¬ 
ωρείται αποσπασμένο σε αυτό με τη νέα νομική του 
μορφή. Η ΕΡΤ-ΑΕ μεριμνά για την προσωρινή στέγαση του 
Ι.Ο.Μ. στο οποίο και διατίθεται όλος ο εξοπλισμός του 
Ι.Ο.Μ. που λειτουργεί έως τώρα στο πλαίσιο της ΕΡΤ-ΑΕ. 

Άρθρο 14 

Η ισχύς του παρόντος Προεδρικού Διατάγματος αρχίζει 
από την δημοσίευσή του στην Εφημερίδα της Κυβερνή- 
σεως. 

Στον Υφυπουργό Προεδρίας της Κυβέρνησης αναθέ¬ 
τουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 5 Ιουλίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΕΘΙΜΙ ΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΙ.ΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΘΠ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


’ Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗ ΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' 


ε) » » » Αναπτυξιακών Πράξεων 

στ) » » » Ν.Π.Δ.Δ. 

ζ) » » » ΠΑΡΑΡΤΗΜΑ 

η) » » » Δελτ. Εμπ.& Βιομ. Ιδ. 

θ) » » » Αν. Ειδικού Δικαστηρίου 

ι) » » » Α.Ε. & Ε.Π.Ε. 

ια) Για όλα τα Τεύχη εκτός ΤΑΕ-ΕΠΕ 


>Χ. 

15.000 

Δρχ. 

750 

» 

30.000 

» 

1.500 

» 

10.000 

» 

500 

» 

30.000 

» 

1.500 

» 

20.000 

» 

1.000 

» 

10.000 

» 

500 

» 

5.000 

» 

250 

» 

10.000 

» 

500 

» 

3.000 

» 

150 

» 

200.000 

» 

10.000 

» 

100.000 

» 

5.000 


Πληροφορίες: τηλ. 52.48.320 














